**«Nå blir det skikkelig farlig!»**

Det voksende utvalget av motoroljer fører med seg flere farer for bilførerne, advarer Oliver Kuhn hos LIQUI MOLY.

**Mars 2017 – Bilprodusentene krever stadig nye oljer, og utvalget av oljetyper vokser og vokser. Top Tec 6100 og Top Tec 6200 fra LIQUI MOLY representerer en ny oljegenerasjon. Oliver Kuhn, assisterende leder for oljelaboratoriet i LIQUI MOLY, forklarer fordelene med de ekstra tyntflytende oljene, og gjør oppmerksom på farene for bilførere og verksteder.**

**Hvorfor blir motoroljene stadig tynnere?**

**Oliver Kuhn:** Denne utviklingen er det bilprodusentene som står bak. De vil at bilene de lager, skal forbruke minst mulig drivstoff og ha lavest mulig utslipp. Derfor prøver de ulike grep. Ett av dem er motoroljen. Oljen smører riktignok motoren, men har samtidig bremsende effekt. En tykk, seigtflytende olje bremser motoren mer enn en tynn olje. Med en tynn motorolje kan forbruket reduseres med to til tre prosent.

**Bør jeg også gå over til tynn motorolje?**

Bare hvis motoren er laget for det. Tynn olje i en tradisjonell motor fører til massiv slitasje, og resulterer i enorme motorskader på kort tid. Om det var viktig før å velge riktig motorolje, så er det nå direkte farlig om man bruker feil olje. Sjekk derfor alltid i håndboken eller oljeveiviseren vår på [www.liqui-moly.no](http://www.liqui-moly.no) for å forsikre deg om at oljen er egnet for bilen.

**Hvorfor finnes det ikke en universalolje som passer til alle biler?**

Olje er en flytende reservedel som er nøyaktig tilpasset én bestemt motortype. Det finnes ikke noe universalt bremsesett for alle biler, og heller ikke noen universalolje som går til alt.

**Kommer det til å bli laget enda tynnere oljer i fremtiden?**

Ja, utviklingen går i den retningen. I bransjen jobbes det allerede med viskositet 0W-16 og 0W-12. Disse viskositetene blir stadig mer vannaktige.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de